**Yoshihiro Akiyama** (jap. 秋山 成勲, tunnetaan myös nimellä **Choo Sung-hoon**, kor. 추성훈, s. 29. heinäkuuta 1975 Osaka) on japanilainen vapaaottelija ja entinen judoka, jolla on korealaiset sukujuuret. Hän saavutti muun muassa Judon Aasian-mestaruuskilpailuissa kultaa vuonna 2001 alle 81-kiloisissa. Akiyama aloitti vapaaottelun 2004 ja saavutti vuonna 2006 Hero'sin alemman raskaansarjan mestaruuden. UFC:ssä hän otteli ensi kerran vuonna 2009 Alan Belcheria vastaan.

Judo
----

Akiyama syntyi Osakassa japanilaiskorealaiseen sukuun ja aloitti judon harrastamisen kolmevuotiaana isänsä innostamana. Hän kilpaili Japanissa opiskeltuaan Kinkin yliopistossa. Sijoittui toiseksi All Japan opiskelijoiden turnauksessa vuonna 1996. Valmistuttuaan yliopistosta Akiyama muutti Etelä-Koreaan, jossa hän ryhtyi kilpailemaan isommissa Judo-turnauksissa. Akiyama tunnettiin Koreassa nimellä Choo Sung-hoon. Hän saavutti aluksi pronssia Korean kansainvälisessä Judo-turnauksessa, alle 81-kiloisten sarjassa. Jo seuraavana vuonna Akiyama voitti kyseisen turnauksen. Vuonna 2001 Akiyama osallistui Judon Aasian mestaruuskisoihin, jossa hän saavutti kultaa alle 81-kiloisten sarjassa.

Syyskuussa 2001 Akiyama palasi takaisin Japaniin saatuaan maan kansalaisuuden. Hän saavutti heti mestaruuksia eri cupeissa, kuten Kodokan Cupissa. Erityisesti vuonna 2002 Akiyama saavutti erinäisten turnausten voittoja, voittamalla muun muassa Jigoro Kano Cupin ja Pariisissa pidetyn kansainvälisen turnauksen. Merkittäväksi saavutukseksi nousi vuoden 2002 kultamitali Aasian kisoissa, jossa hän voitti loppuottelussa Korean Dong-Jin Ahnin. Akiyama sijoittui myöhemmin 2003 Judon MM-kisoissa viidenneksi hävittyään pronssiottelunsa Puolan Robert Krawczykille.

Vapaaottelu
-----------

### Hero's (2004–2007)

Akiyama siirtyi vapaaottelun pariin Hero's -organisaatioon lopetettuaan judouransa. Hän otteli ensimmäisen kerran K-1 Premium 2004 Dynamite!! -tapahtumassa Francois Bothaa vastaan 31. joulukuuta 2004. Akiyama voitti ottelun käsilukolla ensimmäisessä erässä.

Akiyama kohtasi Hero's 1 tapahtumassa Jérôme Le Bannerin. Akiyama hävisi ottelun tyrmäyksellä ensimmäisessä erässä. Seuraavan kerran Akiyama otteli heinäkuussa 2005, Hero's 2 -tapahtumassa Carl Toomeyta vastaan voitokkaasti. Sittemmin Akiyama otteli K-1: World MAX 2005 ja Hero's 2005 tapahtumissa. Hän voitti molemmat ottelunsa kyseisissä tapahtumissa. Aluksi Michael Lerman teknisellä tyrmäyksellä ja Masakatsu Okudan tyrmäyksellä. Elokuussa 2006 Akiyama osallistui Hero's Grand Prix'n alemman raskaansarjan turnaukseen. Se käytiin Hero's 6 ja Hero's 7 tapahtumissa. Akiyama selvitti tiensä aina loppuotteluun saakka voittaen matkalla Taiei Kinin ja Kęstutis Smirnovasin. Loppuottelussa hän kohtasi Melvin Manhoefin, jonka Akiyama voitti ensimmäisessä erässä käsilukolla. Hän otteli turnauksen jälkeen vielä yhdessä Hero's järjestämässä tapahtumassa Denis Kangia vastaan. Akiyama voitti ottelun ensimmäisessä erässä tyrmäyksellä.

### Dream (2008)

Hero's Grand Prix mestaruuden jälkeen Akiyama otteli hetken DREAM-organisaatiossa vuonna 2008. Hän kohtasi avausottelussaan Katsuyori Shibatan, jonka Akiyama voitti ezekiel kuristuksella. Kaksi kuukautta myöhemmin Akiyama kohtasi Masanori Tonookan, jonka hän puolestaan voitti käsilukolla.

### UFC (2009–2015)

Helmikuussa 2009 Akiyaman ilmoitettiin tehneen UFC:n kanssa sopimuksen. Akiyaman nostatti odotuksia sopimuksen myötä hävittyään urallaan sitä ennen vain kerran. Myöhemmin 11. heinäkuuta 2009 hän otteli ensimmäisen ottelunsa Alan Belcheriä vastaan *UFC 100* -tapahtumassa. Akiyaman voitti ottelun tuomariäänin. Samalla heidän välinen ottelu palkittiin Illan kamppailu bonuksella.

Akiyaman oli sittemmin määrä otella Wanderlei Silvaa vastaan helmikuussa 2010, mutta heidän välinen ottelu ei kuitenkaan käynyt toteen, kun Silva halusi sitä vastoin otella Michael Bispingiä vastaan. Heidän oli määrä otella myös heinäkuussa 2010 *UFC 116* -tapahtumassa, mutta Silva joutui perumaan ottelunsa kylkiluu vamman vuoksi. Sitä vastoin Akiyama sai tilalle Chris Lebenin. Hän kärsi uransa toisen tappion kolmannessa erässä jäätyään Lebenin triangelikuristukseen. Heidän välinen ottelu kuitenkin palkittiin Illan kamppailu bonuksella. Tappio oli samalla Akiyaman ensimmäinen viiteen vuoteen. Lokakuussa 2010 Akiyama kohtasi Michael Bispingin *UFC 120* -tapahtumassa. Ottelu päättyi tuomareiden päätöksellä Akiyaman tappioon. Tästä huolimatta ottelu palkittiin illan ottelu maininnalla.

Sittemmin Akiyaman oli määrä kohdata Chael Sonnen maaliskuussa 2011, joka kuitenkin peruttiin Sonnenin ollessa ottelukiellossa. Hänen korvaajakseen oli valittu Nate Marquardt, mutta Sendain maanjäristyksen vuoksi Akiyama ilmoitti peruvansa ottelun. Akiyama lopulta otteli neljännen ottelunsa UFC:ssä Vitor Belfortia vastaan elokuussa 2011 UFC 133 tapahtumassa. Hän lopulta hävisi ottelun tyrmäyksellä ensimmäisessä erässä. UFC:n puheenjohtaja Dana White ilmoitti ottelun jälkeen, ettei Akiyamaa todennäköisesti joudu lähtemään UFC:stä mikäli hän suostuu siirtymään painoluokkaa alemmaksi.

#### Siirtyminen välisarjaan (2012–2015)

Akiyama ottelikin ensimmäisen välisarjaottelunsa Jake Shieldsiä vastaan 26. helmikuuta 2012. UFC 144 tapahtuma pidettiin Japanissa, jossa Akiyama joutui kuitenkin tyytymään tuomareiden päätöksellä tappioon kotiyleisön edessä. Ottelun jälkeen hän piti lähes kahden ja puolen vuoden tauon. 9. heinäkuuta 2014 ilmoitettiin Akiyaman palaavan syyskuussa 2014 pidettävään *UFC Fight Night 52* -tapahtumaan, jossa hänen on määrä kohdata Kyle Noke. Noke kuitenkin joutui jättämään kamppailun väliin loukkaantumisen vuoksi ja tilalle tuli Amir Sadollah. Akiyama voitti Saitamassa käydyn kamppailun tuomariäänin ja samalla katkaisi neljän ottelun tappioputkensa.

Akiyama kohtasi Alberto Minan 28. marraskuuta 2015 Soulissa. Hän hävisi ottelun hajaäänin.

### ONE Championship (2019–)

Akiyama palasi viiden vuoden ottelutauon jälkeen takaisin allekirjoitettuaan marraskuussa 2018 sopimuksen ONE Championshipin kanssa. Hän kohtasi ensimmäisessä ottelussaan Agilan Thanin kesäkuussa 2019. Akiyama hävisi Kiinassa käydyn kamppailun tuomariäänin.

Helmikuussa 2020 Akiyama kohtasi Sherif Mohamedin Singaporessa. Hän voitti ottelun tyrmäyksellä ensimmäisen erän alussa.

Hänen oli määrä kohdata Mohammad Karaki 21. huhtikuuta 2021, mutta ottelun peruunnuttua Akiyaman oli määrä kohdata Eduard Folayang 28. huhtikuuta. Hän joutui kuitenkin jättämään ottelun väliin loukkaantumisen vuoksi.

Shinya Aoki haastoi seuraavaksi Akiyaman ja kaksikko kohtasi *ONE Championship: X* -tapahtumassa maaliskuussa 2022. Hän oli jäädä ottelun ensimmäisessä erässä Aokin leukalukkoon, mutta kesti sen erän loppuun asti. Toisessa erässä Akiyama onnistui voittamaan ottelun teknisellä tyrmäyksellä polvipotkun ja useiden lyöntien päätteeksi.

Muualla
-------

Akiyama on pelattavana hahmona vapaaottelupeleissä *K-1 Premium 2005 Dynamite!!* (2004), *UFC Undisputed 2010* (2010) ja *UFC Undisputed 3* (2012).

Saavutukset
-----------

### Judo

* Aasian mestaruuskisat
	+ Kultaa: 2001
* Kodokan Cup
	+ Kultaa: 2001
* Aasian kisat
	+ Kultaa: 2002
* MM-kisat
	+ 5. sija: 2003

### Vapaaottelu

* HERO'S
	+ Alemman raskaansarjan mestaruus (kerran)
* UFC
	+ Illan kamppailu (kolme kertaa)

Vapaaottelutilastot
-------------------

| Tulos | Tilasto | **Vastustaja** | **Ratkaisu** | **Tapahtuma** | **Päivämäärä** | **Erä** | **Aika** | **Huomio** |
| --- | --- | --- | --- | --- | --- | --- | --- | --- |
| Voitto | 15–7 | Egypti Sherif Mohamed | Tyrmäys (lyönti) | ONE Championship 109: King of the Jungle | 28.2.2020 | 1 | 3:04 |
| Tappio | 14–7 | Malesia Agilan Thani | Päätös (yksimielinen) | ONE Championship: Legendary Quest | 15.6.2019 | 3 | 5:00 |
| Tappio | 14–6 | Brasilia Alberto Mina | Päätös (hajaäänin) | UFC Fight Night: Henderson vs. Masvidal | 28.11.2015 | 3 | 5:00 |
| Voitto | 14–5 | Yhdysvallat Amir Sadollah | Päätös (yksimielinen) | UFC Fight Night: Hunt vs. Nelson | 20.9.2014 | 3 | 5:00 |
| Tappio | 13–5 | Yhdysvallat Jake Shields | Päätös (yksimielinen) | UFC 144 | 26.2.2012 | 3 | 5:00 | Siirtyi välisarjaan |
| Tappio | 13–4 | Brasilia Vitor Belfort | Tyrmäys (lyönnit) | UFC 133 | 6.8.2011 | 1 | 1:52 |
| Tappio | 13–3 | Englanti Michael Bisping | Päätös (yksimielinen) | UFC 120 | 16.10.2010 | 3 | 5:00 | Illan kamppailu bonus |
| Tappio | 13–2 | Yhdysvallat Chris Leben | Luovutus (triangelikuristus) | UFC 116 | 3.7.2010 | 3 | 4:40 | Illan kamppailu bonus |
| Voitto | 13–1 | Yhdysvallat Alan Belcher | Päätös (hajaäänin) | UFC 100 | 11.7.2009 | 3 | 5:00 | Illan kamppailu bonus |
| Voitto | 12–1 | Japani Masanori Tonooka | Luovutus (käsilukko) | Dream 6 | 23.9.2008 | 1 | 6:26 |
| Voitto | 11–1 | Japani Katsuyori Shibata | Luovutus (ezekielkuristus) | Dream 5 | 21.7.2008 | 1 | 6:34 |
| Ei tulosta | 10–1 | Japani Kazuo Misaki | Ei tulosta (tulos hylättiin) | Yarennoka! | 31.12.2007 | 1 | 7:48 | Alun perin Mizakin tyrmäysvoitto, joka hylättiin laittomasta päähän potkusta. |
| Voitto | 10–1 | Kanada Denis Kang | Tyrmäys (lyönnit) | Hero's 2007 | 28.10.2007 | 1 | 4:45 |
| Ei tulosta | 10–1 | Japani Kazushi Sakuraba | Ei tulosta (tulos hylättiin) | K-1 Premium 2006 Dynamite!! | 31.12.2006 | 1 | 5:37 | Alun perin Akiyaman voitto teknisellä tyrmäyksellä, joka muutettiin tasapeliksi Akiyaman rikkeen myötä. |
| Voitto | 9–1 | Alankomaat Melvin Manhoef | Luovutus (käsilukko) | Hero's 7 | 9.10.2006 | 1 | 1:58 | Hero'sin alemman raskaansarjan mestaruudesta |
| Voitto | 8–1 | Liettua Kęstutis Smirnovas | Tekninen tyrmäys (lyönnit) | Hero's 7 | 9.10.2006 | 1 | 3:01 |
| Voitto | 7–1 | Japani Taiei Kin | Tekninen luovutus (käsilukko) | Hero's 6 | 5.8.2006 | 1 | 2:01 |
| Voitto | 6–1 | Japani Katsuhiko Nagata | Tyrmäys (kierrepotku) | Hero's 5 | 3.5.2006 | 1 | 2:25 |
| Voitto | 5–1 | Japani Tokimitsu Ishizawa | Luovutus (ezekielkuristus) | Hero's 4 | 15.3.2006 | 2 | 1:41 |
| Voitto | 4–1 | Japani Masakatsu Okuda | Tyrmäys (kaato ja lyönnit) | Hero's 2005 | 5.11.2005 | 1 | 3:31 |
| Voitto | 3–1 | Yhdysvallat Michael Lerma | Tekninen tyrmäys (lyönnit) | K-1: World MAX 2005 | 12.10.2005 | 1 | 2:47 |
| Voitto | 2–1 | Australia Carl Toomey | Luovutus (käsilukko) | Hero's 2 | 6.7.2005 | 1 | 0:59 |
| Tappio | 1–1 | Ranska Jérôme Le Banner | Tyrmäys (polvet) | Hero's 1 | 26.3.2005 | 1 | 2:24 |
| Voitto | 1–0 | Etelä-Afrikka Francois Botha | Luovutus (käsilukko) | K-1 Premium 2004 Dynamite!! | 31.12.2004 | 1 | 1:54 |

Lähteet
-------

1. ↑  Yoshihiro "Sexyama" Akiyama *MMA-Core* Viitattu 6.3.2012 (englanniksi)
2. ↑  UFC 100 - Lesnar vs. Mir 2 *Sherdog* Viitattu 6.3.2012 (englanniksi)
3. ↑  Asian Games Busan, 2002, Korea *judoinside.com* Viitattu 6.3.2013 (englanniksi)
4. ↑  World Championships Osaka, 2003, Japan *judoinside.com* Viitattu 6.3.2013 (englanniksi)
5. 1 2 3 4 5 6  Akiyama Yoshihiro *dreamofficial.com* Viitattu 7.3.2013 (japaniksi)
6. ↑  UFC Signs Yoshihiro Akiyama (Arkistoitu – Internet Archive) *cagepotato.com* 24.2.2009 Viitattu 8.3.2013 (englanniksi)
7. ↑  Yoshihiro Akiyama Signs with UFC *bleacherreport.com* 24.2.2009 Viitattu 8.3.2013 (englanniksi)
8. ↑  Wanderlei Silva confirms rumored UFC 110 headliner with Yoshihiro Akiyama in Australia *mmajunkie.com* 16.10.2009 Viitattu 8.3.2013 (englanniksi)
9. ↑  Video: Wanderlei Silva vs. Yoshihiro Akiyama Signed For UFC 116 (Arkistoitu – Internet Archive) *5thround.com* 1.4.2010 Viitattu 8.3.2013 (englanniksi)
10. ↑  UFC 120 - Bisping vs. Akiyama *sherdog.com* Viitattu 9.3.2013 (englanniksi)
11. ↑  UFC 128: Dan Miller vs Nate Marquardt booked with Yoshihiro Akiyama out due to Japan tsunami *mmamania.com* 12.3.2011 Viitattu 9.3.2013 (englanniksi)
12. ↑  UFC 144 - Edgar vs. Henderson *sherdog.com* Viitattu 9.3.2013 (englanniksi)
13. ↑  YOSHIHIRO AKIYAMA RETURNS TO THE OCTAGON ON SEPT. 20 *sherdog.com* 9.7.2014 Viitattu 19.7.2014 (englanniksi)
14. ↑  UFC Fight Night 52 results: Yoshihiro Akiyama tops Amir Sadollah for first win since 2009 *mmajunkie.com* 20.9.2014 Viitattu 20.9.2014 (englanniksi)
15. ↑  UFC Fight Night: Henderson vs. Masvidal live results, discussion, play-by-play *bloodyelbow.com* 27.11.2015 Viitattu 28.11.2015 (englanniksi)
16. ↑  ONE Championship announces signing of ‘Sexyama’ *mmafighting.com* 29.11.2018 Viitattu 21.7.2020 (englanniksi)
17. ↑  ONE Championship 109 results: Yoshihiro Akiyama rolls back the years to flatten Sherif Mohamed *mmajunkie.usatoday.com* 28.2.2020 Viitattu 10.4.2022 (englanniksi)
18. ↑  ONE X: Yoshihiro Akiyama Brings Sexy Back, Secures Comeback Win Over Rival Shinya Aoki *cagesidepress.com* 26.3.2022 Viitattu 10.4.2022 (englanniksi)
19. ↑  Yoshihiro Akiyama (Character) *giantbomb.com* Viitattu 17.8.2017 (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat
* Japani
* Korea

 |
|  |
| Muut | 
* Europeana

 |

 |